Zápisnica č. 5

zo zasadnutia Komisie finančnej, 
pre správu a nakladanie s majetkom mestskej časti
konanej dňa 16. mája 2012

Prítomní: podľa priloženej prezenčnej listiny

Program:
1.    Otvorenie
2.    Záverečný účet 2011
3.    Zoznam rozpočtových opatrení vydaných v roku 2012 - prehľad
4.    Plán kontrolnej činnosti miestneho kontrolóra MČ B-NM na II. polrok 2012
5.    Návrh na schválenie prípadu osobitného zreteľa týkajúceho sa predaja pozemku pre  
       MUDr. Petra Lengyela s manželkou, Bratislava
6.    Návrh na odpredaj pozemkov registra „C“ pre športový klub Tesla, Bratislava
7.    Návrh Zásad hospodárenia s bytmi v MČ B-NM  
8.    Návrh VzN MČ B-NM o poskytovaní a úhradách za sociálne služby
9.    Návrh VzN o miestnych daniach na území MČ B-NM
10.  Návrh na odpis trvalo nedobytnej pohľadávky za nájom NP na Škultétyho, Bratislava
11.  Žiadosť o príspevok č. 33/2012 – RK cirkev, Farnosť Kráľovnej rodiny, Teplická, 
       Bratislava – na detský letný tábor 
12.  Žiadosť o príspevok č. 34/2012 – ZŠ s MŠ Kalinčiakova, Bratislava – na korčuliarsky 
       výcvik
13.  Žiadosť o príspevok č. 35/2012 – ZŠ s MŠ Za kasárňou, Bratislava – na korčuliarsky 
       výcvik
14.  Rôzne
15.  Záver

K bodu 1)
Predseda finančnej komisie  Ing. Jozef Bielik otvoril  zasadnutie  komisie, privítal prítomných, oboznámil ich s programom a pristúpil k jeho rokovaniu.

Počas komisie odišla 1 poslankyňa, prítomných a hlasujúcich členov zostalo 10.

K bodu 2)
Záverečný účet 2011 - finančná komisia zobrala na vedomie predložený návrh s pripomienkami:
1)	Odpisové skupiny v Poznámkach – riadok 3 a 4 – neexistujúce odpisové skupiny – miestny úrad si vytvoril odpisové skupiny podľa svojho plánu odpisovania – Vnútorný predpis – Smernica pre vedenie účtovníctva čl. 9 – Odpisovanie majetku. 
2)	Náklady na zostavenie, overenie, zverejnenie účtovnej závierky a výročnej správy týkajúcej sa vykazovaného obdobia v Poznámkach – suma 8 660 € nezodpovedá sume 1 000 €, ktorá je uvedená v zmluve pre audítora – rezerva sa tvorila na rok 2012 na audítorku vo výške 4 000 € a na daňového poradcu vo výške 4 660 €.
3)	Výnosy budúcich období v riadku č. 182 na strane Pasív v Súvahe – vysoká čiastka 32 375 360 € - účet 384 „Výnosy budúcich období“ je podrobne rozpísaný v Zápise z inventarizačnej komisie, ktorá je súčasťou Záverečného účtu v časti V. Bilancia aktív a pasív.
4)	Stav inventarizácie majetku – Zápis z inventarizačnej komisie – Ceniny – kolky sú vo vysokej čiastke 2 012 € - na základe skutočného čerpania rokov 2009 – 2010 sa nakúpili kolky v roku 2011 vo výške 1 500 €, oddelenia kolky nečerpali v takej výške, ako bolo predpokladané.
Hlasovanie:  
Za: 10
Proti: 0

K bodu 3)
Zoznam rozpočtových opatrení vydaných v roku 2012 – prehľad - finančná komisia zobrala na vedomie predložený zoznam bez pripomienok.
Hlasovanie:  
Za: 10
Proti: 0

K bodu 4)
Plán kontrolnej činnosti miestneho kontrolóra MČ B-NM na II. polrok 2012 - finančná komisia zobrala na vedomie predložený plán bez pripomienok.
Hlasovanie:  
Za: 10
Proti: 0

Počas komisie odišiel 1 poslanec, prítomných a hlasujúcich členov zostalo 9.

K bodu 5)
Návrh na schválenie prípadu osobitného zreteľa týkajúceho sa predaja pozemku pre  MUDr.
Petra Lengyela s manželkou, Bratislava - finančná komisia zobrala na vedomie predložený návrh bez pripomienok.
Hlasovanie:  
Za: 9
Proti: 0

K bodu 6)
Návrh na odpredaj pozemkov registra „C“ pre športový klub Tesla, Bratislava - finančná komisia odložila materiál do doby, pokiaľ nebude vypracovaný kontrolný znalecký posudok k materiálu ŠK Tesla A, ktorý bol na 10. zasadnutí MZ (17.4.2012) stiahnutý.
Hlasovanie:  
Za: 9
Proti: 0

K bodu 7)
Návrh Zásad hospodárenia s bytmi v MČ B-NM  - materiál bol zo zasadnutia finančnej komisie stiahnutý.

K bodu 8)
Návrh VzN MČ B-NM o poskytovaní a úhradách za sociálne služby - finančná komisia zobrala na vedomie predložený návrh s pripomienkami:
1)	Čl. 8, riadok 1 – doplniť „aj za každú začatú hodinu“
2)	Ak bude návrh schválený, aby bol formulár na žiadosť o dopravu zverejnený aj online.
Hlasovanie:  
Za: 9
Proti: 0

K bodu 9)
Návrh VzN o miestnych daniach na území MČ B-NM – finančná komisia sa vyjadrila, že celé VzN o psoch je zlé a členovia finančnej komisie hlasovali proti materiálu.
Hlasovanie:  
Za: 0
Proti: 9

K bodu 10)
Návrh na odpis trvalo nedobytnej pohľadávky za nájom NP na Škultétyho, Bratislava - finančná komisia zobrala na vedomie predložený návrh bez pripomienok.
Hlasovanie:  
Za: 9
Proti: 0

K bodu 11)
Žiadosť o príspevok č. 33/2012 – RK cirkev, Farnosť Kráľovnej rodiny, Teplická, Bratislava – na detský letný tábor - finančná komisia schválila vyplatenie finančného príspevku vo výške 250,00 € z rozpočtu.
Hlasovanie:  
Za: 9
Proti: 0

K bodu 12)
Žiadosť o príspevok č. 34/2012 – ZŠ s MŠ Kalinčiakova, Bratislava – na korčuliarsky vý-
cvik - finančná komisia neschválila vyplatenie finančného príspevku vzhľadom na to, že na rok 2012 neboli na korčuliarsky výcvik rozpočtované finančné prostriedky. Finančné prostriedky na korčuliarsky výcvik boli schválené až na šk. rok 2012/2013 na 10. MZ Uznesením č. 10/13 – „Návrh koncepčného zámeru rozvoja a pedagogicko – organizačné a meteriálno – technické zabezpečenie výchovno – vzdelávacieho procesu škôl a školských zariadení v MČ B-NM pre šk. rok 2012/2013“.
Hlasovanie:  
Za: 0
Proti: 9

K bodu 13)
Žiadosť o príspevok č. 35/2012 – ZŠ s MŠ Za kasárňou, Bratislava – na korčuliarsky vý-
cvik - finančná komisia neschválila vyplatenie finančného príspevku vzhľadom na to, že na rok 2012 neboli na korčuliarsky výcvik rozpočtované finančné prostriedky. Finančné prostriedky na korčuliarsky výcvik boli schválené až na šk. rok 2012/2013 na 10. MZ Uznesením č. 10/13 – „Návrh koncepčného zámeru rozvoja a pedagogicko – organizačné a meteriálno – technické zabezpečenie výchovno – vzdelávacieho procesu škôl a školských zariadení v MČ B-NM pre šk. rok 2012/2013“.
Hlasovanie:  
Za: 0
Proti: 9

K bodu 14) Rôzne:

- EKO – podnik VPS predložil na rokovanie finančnej komisie materiály, ktoré mali informatívny charakter:
1)	Návrh dodatku č. 10 zriaďovacej listiny organizácie EKO – podnik VPS
2)	Návrh kapitálových výdavkov v rozpočte EKO – podniku VPS pre rok 2012
3)	Návrh na vyradenie prebytočného a neupotrebiteľného majetku v správe EKO – podniku VPS
4)	Návrh na odpredaj trafostanice ZSE a.s., Bratislava

- Návrh Zásad poskytovania pomoci občanom v Sociálnej výdajni potravín a spotrebného tovaru v  MČ B-NM - finančná komisia zobrala na vedomie predložený návrh s pripomienkami:
1)	Aby boli rodiny s deťmi a občania v hmotnej núdzi postavení na úroveň dôchodcov. 
2)	Poskytovaná pomoc – služba nesmie byť nárokovateľná – len podľa možností MČ.
3)	Finančná komisia predložila pozmeňujúci návrh k čl. IV „Pravidlá poskytovania bezplatnej pomoci“, bod 2.- rozdelenie na 4 kategórie: 1. do 100 € = 50 bodov, 2. do 200 € = 40 bodov, 3. do 300 € = 30 bodov, 4. do 350 € = 20 bodov.
Hlasovanie za pozmeňujúci návrh:  
Za: 9
Proti: 0

- Žiadosť o príspevok č. 36/2012 – Domov sv. Jána z Boha, Hatalova, Bratislava – na podporu poskytovania sociálnych služieb - finančná komisia schválila vyplatenie finančného príspevku vo výške 1 000,00 € z rozpočtu.
Hlasovanie:  
Za: 7
Proti: 1
Zdržal sa: 1

- Návrh cenového výmeru na prenájom nebytových priestorov – garáží a motorkární – finančná komisia predložila pozmeňujúci návrh na cenu za nájom = 25,00 €/rok za 1/m2. O. i. žiada komisia špecifikovať miesto nájmu.
Hlasovanie za pozmeňujúci návrh:  
Za: 9
Proti: 0

- Návrh na schválenie prípadu osobitného zreteľa týkajúceho sa predaja pozemkov registra „C“ parcely č. 6448/1, parcely č. 6459 a parcely č. 6460 v k. ú. Vinohrady pre MUDr. Máriu Mackovú, bytom Tehelná 6, 831 03 Bratislava - finančná komisia zobrala na vedomie predložený návrh bez pripomienok.
Hlasovanie:  
Za: 9
Proti: 0

- Žiadosť o príspevok č. 37/2012 – Moonlight camp, Stromová, Bratislava – na letný tábor - 
finančná komisia schválila vyplatenie finančného príspevku vo výške 2 390,00 € z rozpočtu.
Hlasovanie:  
Za: 9
Proti: 0

- Pripomienka k roznosu Hlasu Nového mesta – Hlas Nového mesta nedostávajú občania na  Záborského ulici a v oblasti Kolosea.

- Žiadosť členky komisie na preposielanie materiálov na finančnú komisiu e-mailom.

                                                                                          Ing. Jozef Bielik, v. r.
                                                                                    predseda finančnej komisie

Bratislava, 17.5.2012
Zapísala: Nagyová